ετει πεμπτωι αρταξερξευς βασιλευοντος μαυσσωλλου εξαιθραπευον[τ]ος μανιτα του πακτυω επιβουλευσαντος μαυσσωλλωι τωι εκατομνω εν τωι ιερωι του διος του λαμβραυνδου θυσιης ενιαυσιης και πανηγυριος εουσης και μαυσσωλλου μεν σωθεντος συν τωι διι μανιτα δε αυτου [τ]ην δικην λαβοντος εν χειρων νομωι εγνωσαν μυλασε[ι]ς παρηνομημενου του ιερου και μαυσσωλλου του ευεργετεω ερευναν ποιησασθαι ει τις και αλλος μετε[σ]χεν η εκοινωνησεν της πραξιος ελεγκθεντος δε και θυσσου του συσκω και κριθεντος συναδικειν μετα μανιτα εδοξε μυλασευσιν και επεκυρωσαν αι τρεις φυλαι τα μανιτα του πακτυω και θυσσου του συσκω προστεθηναι μαυσσωλλωι και τα κτηματα επωλησεν η πολις δημοσιη επαρας ποιησαμενη τουτων τας ωνας τοις πριαμενοις κυριας ειναι και μητε προτιθεναι μητε επιψηφιζειν μηδενα ει δε τις ταυτα παραβαινοι εξωλη γινεσθαι και αυτον και τους εκεινου παντας.
IMyl 3 + II p. 7
IMyl 3 + II p. 7